open-index/open-wikipedia-markdown huggingface dataset:
เจ้าเซ็น

[thumb|upright|250px|[กุฎีเจริญพาศน์ ศาสนสถานหนึ่งในสี่แห่งของแขกเจ้าเซ็น]]
**เจ้าเซ็น** หรือ **แขกเจ้าเซ็น** ในอดีตเรียก **แขกใหญ่** หรือ **แขกมัวร์** หมายถึงมุสลิมนิกายชีอะฮ์ในประเทศไทย มีประวัติความเป็นมาตั้งแต่สมัยกรุงศรีอยุธยา และมักหมายถึงชาวมุสลิมเชื้อเปอร์เซีย (หรือเรียกแขกมะหง่นหรือมห่น) เป็นสำคัญ เพราะนับถือนิกายต่างจากมุสลิมกลุ่มอื่นในประเทศ ปัจจุบันแขกเจ้าเซ็นอยู่ในกรุงเทพมหานคร ราวปี พ.ศ. 2548 มีการประมาณการว่ามีแขกเจ้าเซ็นอาศัยอยู่ราว 600-800 คน เดิมแขกเจ้าเซ็นมีอัตลักษณ์การแต่งกายด้วยเสื้อผ้าลายยาวกรอมข้อเท้า สวมกางเกงขายาว และใช้ผ้าพันศีรษะ ปัจจุบันเหลืออัตลักษณ์เพียงอย่างเดียวคือสวมหมวกฉาก หรือหมวกกลีบเท่านั้น

ส่วนมุสลิมนิกายซุนนีที่เปลี่ยนมานับถือนิกายชีอะฮ์ในพื้นที่ต่าง ๆ ในประเทศไทย แขกเจ้าเซ็นจะเรียกว่า "พี่น้องใหม่" ไม่ถูกนับว่าเป็นแขกเจ้าเซ็น

## พิธีกรรม
ชาวมุสลิมกลุ่มนี้มีพิธีกรรมในไทยเรียก **พิธีแห่เจ้าเซ็น** หรือ **พิธีเต้นเจ้าเซ็น** (ในชุมชนชีอะฮ์ในไทยเรียก พิธีมะหะหร่ำ) ไว้อาลัยแก่ฮุซัยน์ อิบน์ อะลี หลานตาของนบีมุฮัมมัดซึ่งถูกสังหารหมู่ที่เมืองกัรบะลาอ์ในวันอาชูรออ์ ตรงกับวันที่ 10 เดือนมุฮัรร็อม (เดิมไทยเรียก มะหะหร่ำ) ของทุกปี ในพิธีจะมีการแห่ตุ้มบุด หรือ โต้ระบัต ซึ่งเป็นเครื่องจำลองคานหามบรรจุศพอิหม่ามฮุซัยน์มาแห่ จัดเผาเครื่องหอมให้อบอวล (เรียกว่า ระบั่น) มีการเล่าลำดับเหตุการณ์ (เรียกว่า โร่หย่า หรือริว่าหยัต) ขับโศลกพิลาปรำพันเป็นภาษาเปอร์เซีย (เรียกว่า มะระเสี่ย) มีการตีอกชกตัว (เรียกว่า มะต่ำ) ด้านหน้าที่ฝังศพอิหม่ามฮุซัยน์จำลอง (เรียกว่า แผงกะหนาต) นุ่งผ้าสีดำและสวมผ้าสีขาวแทนผ้าห่อศพ (เรียกว่า กัฟฟาหนี่) รับประทานอาหารเปเรส ผู้ชายโกนศีรษะไว้ทุกข์ มีคนการเดินลุยไฟเรียกว่าบ้ายี่หนู่ และมีการควั่นหัวเพื่อแสดงความศรัทธา ในพิธีการกล่าวคำว่า *ยา ฮุซัยน์* () เป็น *ยา ฮุเซน* ในภาษาเปอร์เซีย จึงถูกเรียกว่าแขกเจ้าเซ็น ดังปรากฏใน "บทเห่เจ้าเซ็น" พระราชนิพนธ์กาพย์เห่เรือในพระบาทสมเด็จพระพุทธเลิศหล้านภาลัย ความว่า

; โคลง

; กาพย์

นอกจากพิธีเจ้าเซ็นแล้ว ยังมีพิธีกรรมที่แตกต่างไปจากมุสลิมกลุ่มอื่น ๆ เช่น อาบน้ำอาคะหรี่ วันซุบบะหราต วันอีดเฆาะดีรข่ม  วันวิลาดัต วันวะฝาต และวันชะฮาดัต เป็นต้น

## ศาสนสถาน
แขกเจ้าเซ็นมีศาสนสถาน ไม่เรียกว่า มัสยิดหรือสุเหร่า หากแต่เรียกว่า กุฎีหรือกะดี จุฬิศพงศ์ จุฬารัตนอธิบายว่า "กะดี" มาจากคำว่า "กะดีร์คุม" ในภาษาอาหรับ-เปอร์เซีย แปลว่า "ตำบลศักดิ์สิทธิ์ซึ่งตั้งอยู่ระหว่างนครมักกะฮ์กับมะดีนะฮ์" บ้างว่าเป็นคำมลายูที่ยืมจากเปอร์เซียอีกทีว่า "กะเต" แปลว่า "พระแท่นที่ประทับ" ศาสนิกชนส่วนใหญ่ตั้งถิ่นฐานในแถบฝั่งธนบุรี ปัจจุบันมีกุฎีเจ้าเซ็นทั้งหมดสี่แห่ง ดังนี้

## อ้างอิง
; เชิงอรรถ

; บรรณานุกรม
* 
* สุดารา สุจฉายา (บรรณาธิการ). *"นักเดินทาง...เพื่อความเข้าใจในแผ่นดิน" ธนบุรี*. กรุงเทพฯ : กรุงเทพ, 2542, ISBN 974-8211-87-8
* สุเทพ สุนทรเภสัช. *ชาติพันธุ์สัมพันธ์ : แนวคิดพื้นฐานทางมานุษยวิทยาในการศึกษาอัตลักษณ์กลุ่มชาติพันธุ์ ประชาชาติ และการจัดองค์กรความสัมพันธ์ทางชาติพันธุ์*. กรุงเทพฯ : เมืองโบราณ, 2548. ISBN 974-7383-89-6

หมวดหมู่:ศาสนาอิสลามในประเทศไทย
ข้าวปั้น

**ข้าวปั้น** อาจหมายถึง

* บ๊ะจ่าง () - ชื่ออาหารคาวของจีนชนิดหนึ่ง ทำด้วยข้าวเหนียวนำมาผัดน้ำมัน มีไส้หมูเค็มหรือหมูพะโล้ กุนเชียง ไข่เค็มเฉพาะไข่แดง กุ้งแห้ง เห็ดหอม เป็นต้น ห่อด้วยใบไผ่แล้วต้มให้สุก
* โอะนิงิริ () - ชื่ออาหารคาวของญี่ปุ่นชนิดหนึ่ง ทำด้วยข้าวขาวปั้นเป็นเหลี่ยม ใส่ไส้ต่าง ๆ มีปลาหมึกและปลาเป็นต้น และมักห่อสาหร่าย
นักเศรษฐศาสตร์

**นักเศรษฐศาสตร์** () คือผู้ที่ศึกษาในวิชาด้านเศรษฐศาสตร์ แต่เดิมนั้นคำว่าเศรษฐศาสตร์ยังไม่ปรากฏขึ้นในโลก จนกระทั่ง อดัม สมิธ ได้เขียนหนังสือชื่อ *An Inquiry into the Nature and Causes of the Wealth of Nations* (พิมพ์ครั้งแรกปี ค.ศ. 1776) หรือที่ภายหลังเรียกอย่างสั้น ๆ ว่า the Wealth of Nations ซึ่งโดยทั่วไปได้รับการยอมรับว่าเป็นตำราเศรษฐศาสตร์เล่มแรกของโลก เหตุผลสำคัญที่หนังสือเล่มนี้ได้รับการยอมรับว่าเป็นตำราเศรษฐศาสตร์ เนื่องจากหนังสือเล่มนี้ได้มีการย้ำถึงแนวคิดด้านการเปิดให้กลไกตลาดดำเนินงานอย่างเสรีโดยเชื่อว่า กลไกตลาดนั้นจะเป็นเครื่องแก้ปัญหาที่เกิดขึ้นทุกอย่างโดยตัวมันเอง การแบ่งงานกันทำโดยใช้หลักที่ว่าใครถนัดอะไรก็ให้ทำสิ่งนั้น และการลดการแทรกแซงของรัฐ

หลักการเศรษฐศาสตร์ได้มีการเติบโตขึ้นพร้อมกับการขยายตัวทางการค้าระหว่างประเทศ หลักเศรษฐศาสตร์ในยุคนี้จะเน้นเรื่องการค้าระหว่างประเทศ และการสะสมทุน เมื่อมีการปฏิวัติอุตสาหกรรมขึ้น หลักการค้าเสรีก็ยิ่งทำให้หลักเศรษฐศาสตร์ได้รับการยอมรับจนถึงขึ้นเป็นศาสตร์ขึ้น

หลักแนวคิดเช่นนี้จะได้รับการเรียกว่าแนวคิดแบบคลาสสิก และมีการเรียกนักเศรษฐศาสตร์กลุ่มนี้ว่านักเศรษฐศาสตร์คลาสสิก (และคำนี้ยังคงถูกใช้เรียกนักเศรษฐศาสตร์ที่มีแนวความเชื่อในการเปิดเสรีการค้า และหลักประสิทธิภาพอันเกิดจากกลไกตลาด)

เศรษฐศาสตร์จะได้รับการพลิกโฉมหน้าอีกครั้งหนึ่งในยุคภาวะถดถอยอันยิ่งใหญ่ (The Great Depression)

## จอห์น เมย์นาร์ด เคนส์ และนักเศรษฐศาสตร์เคนเซียน
จอห์น เมย์นาร์ด เคนส์ และนักเศรษฐศาสตร์สำนักเคนส์เซี่ยน ได้กล่าวถึงภาวะถดถอยอันยิ่งใหญ่ที่เกิดช่วง ค.ศ. 1929 ในสหรัฐ มีสาเหตุที่ไม่แน่ชัดนัก แต่การถดถอยของตลาดหุ้น หรือภาวะฟองสบู่แตก เป็นตัวจุดชนวนให้เกิดภาวะถดถอยดังกล่าว

ในช่วงนี้เองแนวคิดด้านเศรษฐศาสตร์ได้พบกับมรสุมครั้งใหญ่ เนื่องจากระบบกลไกตลาด และการค้าเสรีนั้น ไม่สามารถแก้ปัญหาภาวะเศรษฐกิจตกต่ำในครั้งนี้ได้ และในขณะนั้นเองนักเศรษฐศาสตร์ที่ชื่อ จอห์น เมย์นาร์ด เคนส์ ได้เสนอแนวคิดให้รัฐบาลเข้าแทรกแซงเศรษฐกิจ โดยการกระตุ้นเพื่อให้เศรษฐกิจฟื้นตัว

เคนส์นั้นอาจกล่าวได้ว่าเป็นนักเศรษฐศาสตร์ที่ค่อนข้างจะแตกต่างจากผู้อื่น และอาจจะโดยลักษณะนี้เองที่ทำให้ประธานาธิบดีแฟรงกลิน ดี. โรสเวลต์นั้นให้ความสนใจ และได้ดำเนินการกระตุ้นเศรษฐกิจโดยการกระตุ้นให้รัฐบาลมีการใช้จ่ายให้มากขึ้น เช่น การสร้างถนนสาย  66 ซึ่งเชื่อมต่อฝั่งตะวันออกและตะวันตกของสหรัฐ ผลของนโยบายเหล่านี้ รวมทั้งผลกระทบจากการเข้าร่วมสงครามโลกครั้งที่สอง ได้ก่อให้เกิดภาวะเศรษฐกิจเฟื่องฟูในช่วงคริสต์ทศวรรษ 1950-1960 และได้ทำให้เศรษฐศาสตร์สาขานี้ได้รับการยอมรับ

นักเศรษฐศาสตร์กลุ่มนี้จะเรียกตัวเองว่า เคนเซียน ตามเคนส์ผู้สร้างแนวคิดนี้ โดยพื้นฐานความเชื่อคือ แม้ระบบเศรษฐกิจจะมีการเคลื่อนไหวได้โดยเสรี แต่รัฐบาลควรเป็นปัจจัยที่จะสร้างเสถียรภาพให้กับระบบเศรษฐกิจ เพื่อไม่ให้มีการเติบโตมากหรือน้อยเกินไป รวมทั้งควบคุมภาวะเงินเฟ้อ อัตราดอกเบี้ย และอื่น ๆ

## ดูเพิ่ม
* รายชื่อนักเศรษฐศาสตร์ชาวไทย  

## แหล่งข้อมูลอื่น
* ประวัตินักเศรษฐศาสตร์ และนักวิชาการอื่นๆ 


หมวดหมู่:อาชีพ
หมวดหมู่:คำศัพท์เศรษฐศาสตร์
ซิโดวูดีน

**ซิโดวูดีน** หรือ**อะซิโดไทมิดีน** ( โดย INN หรือ azidothymidine มีชื่อย่อว่า - **AZT**) เป็นยาต้านรีโทรไวรัส (antiretroviral drug) เป็นยาตัวแรกที่ใช้เป็น ยาต้านไวรัส (antiviral drug) และใช้รักษา  HIV ยาพวกนี้จำหน่ายในชื่อทางการค้าว่า

* รีโทรเวียร์ (Retrovir)
* รีโทรวิส (Retrovis)
* แอนทีเวียร์ (Antivir)

## กลไกการออกฤทธิ์
ยา AZT เป็นยาในกลุ่ม Nucleosides Reverse Transcriptase Inhibitors (NRTIs) มีลักษณะโครงสร้างคล้ายกับ thymidine ซึ่งเป็นหน่วยของสารพันธุกรรมในสิ่งมีชีวิต แต่จะแตกต่างกันที่โครงสร้างในตำแหน่งที่ 3 ของ AZT จะเป็น –N3 (azido group) แต่ของ thymidine จะเป็น –OH ยา AZT จะเข้าไปหยุดกระบวนเปลี่ยน RNA เป็น DNA (reverse transcription) โดยอาศัยโครงสร้างที่คล้ายกับหน่วยพันธุกรรมของมัน เข้าไปรวมตัวกับสาย DNA ที่ไวรัสสร้างขึ้น แต่เนื่องจากการมีหมู่ azido เข้ามาแทนที่ –OH ทำให้ไม่สามารถสร้างพันธะกับ nucleotide ตัวต่อไปได้ ทำให้เอนไซม์ Reverse Transcriptase ไม่สามารถนำ Nucleosides ตัวต่อไปมาเชื่อมต่อได้ ทำให้ไม่ได้ DNA ที่สมบูรณ์ กระบวนการจึงสิ้นสุดลง เมื่อ AZT เข้าสู่ร่างกายจะยังไม่สามารถออกฤทธิ์ได้ทันที จำเป็นต้องผ่านเข้าเซลล์และถูกเติมหมู่ phosphate 3 หมู่ ก่อน โดย AZT จะถูกเติม phosphate โดยเอนไซม์ thymidine kinase, thymidylate kinase, และ diphosphate kinase ตามลำดับทำให้อยู่ในรูปที่เรียกว่า AZT-triphosphate ซึ่งเป็นรูปที่ออกฤทธิ์ได้  หลังจากนั้น AZT-triphosphate จะแย่งสารพันธุกรรมธรรมชาติในการจับกับเอนไซม์ reverse transcriptase ทำให้การเชื่อมต่อสาย DNA หยุดลง

## ขนาดการใช้ยา
;ผู้ใหญ่ 
*ขนาดปกติ AZT 200-300 mg ทุก 12 ชม.

;เด็ก 
* อายุ ≥ 6 สัปดาห์ (ขนาดตามพื้นที่ผิว) 180 -240 mg/m2/dose ทุก 12 ชม. (ขนาดสูงสุด 300 mg/dose)
* อายุ >4 สัปดาห์ (ขนาดตามน้ำหนักตัว) 4 - rd edition.  Pearson Professional Ltd, 1995.
* Balzarini J., Naesens L., Aquaro S., Knispel T., Perno C.-F., De Clercq E., Meier C.: Intracellular Metabolism of CycloSaligenyl 3&#8217;-Azido-2&#8217;-3&#8217;-dideoxythymidine Monophosphate, a Prodrug of 3&#8217;-Azido-2&#8217;-3&#8217;-dideoxythymidine (Zidovudine).  Molecular Pharmacology 1999; 56: pp. 1354-1361
* กิตติศักดิ์ ศรีภา. Zidovudine(AZT) [อินเทอร์เน็ต].[ม.ป.ท.]: มหาวิทยาลัยสงขลานครินทร์;[cited 2011 Nov 15] . Available from: drug.pharmacy.psu.ac.th 
* MICROMEDEX® [Database on the internet]. Colorado: Thomson Reuters (Healthcare); c 1974-2011. DRUGDEX® System, zidovudine; [cited 2011 Nov 15]. Available from: Subscription required to view.
* ประพันธ์ ภานุภาค, มนูญ ลีเชวงวงศ์, ทวีทรัพย์ ศิรประภาศิริ, วสันต์ จันทราทิตย์, วิชัย เตชะสาธิต, อัจฉรา ธีรรัตน์กุล, และคณะ. แนวทางการตรวจวินิจฉัยและการดูแลรักษาผู้ติดเชื้อเอชไอวีและผู้ป่วยป่วยเอดส์ระดับชาติ ปี พ.ศ. 2553. [ไม่ปรากฏเมืองที่พิมพ์]. โรงพิมพ์ชุมนุมสหกรณ์การเกษตรแห่งประเทศไทยจำกัด; 2553. หน้า 106.

หมวดหมู่:เคมี
หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
แบบจำลองทางเศรษฐศาสตร์

## ความหมาย
**แบบจำลองทางเศรษฐศาสตร์** () เป็นการแสดงความสัมพันธ์ของตัวแปรทางด้านเศรษฐกิจ โดยลักษณะที่การแสดงออกนั้นอาจจะอยู่ในรูปของสมการทางคณิตศาสตร์ กราฟหรือแผนผังก็ได้ แต่อย่างไรก็ตามแบบจำลองที่จะได้รับการยอมรับนั้น ก็ต้องผ่านกระบวนการของการทดสอบความสัมพันธ์นั้นจากการสังเกต ทดลอง ด้วยข้อมูล สารสนเทศและความรู้ที่ได้จากพฤติกรรมที่เกิดขึ้นจริงของมนุษย์และธรรมชาติ

## การนำไปใช้
ในคอลัมน์เศรษฐเสวนา จุฬาฯ ทัศนะ หัวข้อแบบจำลองทางเศรษฐศาสตร์มหภาค และโลกแห่งความเป็นจริง โดย รองศาสตราจารย์ ดร.มนชยา อุรุยศ อาจารย์คณะเศรษฐศาสตร์ จุฬาลงกรณ์มหาวิทยาลัย  ได้อธิบายหลักการของเศรษฐศาสตร์มหภาค โดยแบบจำลองเป็นการพยายามอธิบายพฤติกรรมที่เกิดขึ้น ซึ่งจะต้องตอบคำถามที่สำคัญได้ เช่น มาตรฐานการครองชีพเปรียบเทียบระหว่างวัย สาเหตุของเงินเฟ้อ และอัตราการว่างงาน
หมวดหมู่:เศรษฐศาสตร์

## อ้างอิง
เลขมาตรฐานสากลประจำหนังสือ

**เลขมาตรฐานสากลประจำหนังสือ** () หรือ **ไอเอสบีเอ็น** (ตัวย่อ: ISBN) เป็นรหัสที่กำหนดขึ้นให้ใช้กับสิ่งพิมพ์ประเภทหนังสือทั่วไป มีจุดมุ่งหมายให้เป็นเอกลักษณ์เฉพาะของหนังสือแต่ละเรื่อง เพื่ออำนวยความสะดวกในการควบคุมข้อมูลสิ่งพิมพ์ ในด้านการสั่งซื้อ การขาย การบริการ การเงิน และการนำสินค้าออกจำหน่ายไปยังสำนักพิมพ์ในประเทศต่าง ๆ 
โดยผู้จัดพิมพ์จะต้องจ่ายค่าธรรมเนียมซื้อเลขมาตรฐานสากลประจำหนังสือ ISBN จากหน่วยงานในเครือของ International ISBN Agency

ระบบ ISBN ถูกสร้างขึ้นในสหราชอาณาจักรในปี พ.ศ. 2509 โดยบริษัทผู้จัดพิมพ์และขายหนังสือ ดับเบิลยู เอช สมิธ และถูกเรียกว่า เลขมาตรฐานหนังสือ (Standard Book Numbering หรือ SBN) ต่อมา มีการนำ SBN มาใช้เป็นมาตรฐานสากล ISO 2108 ในปี พ.ศ. 2513 รหัสมาตรฐานที่คล้ายกัน หมายเลขมาตรฐานสากลประจำวารสาร (the International Standard Serial Number หรือ ISSN) ใช้สำหรับนิตยสารที่ออกตามกำหนดเวลา

## ส่วนประกอบ
เลขมาตรฐานสากลประจำหนังสือ มีตัวเลข 10 หรือ 13 หลัก โดยแบ่งเป็น 4-5 ส่วน ตัวเลขแต่ละส่วนถูกแบ่งให้ชัดเจนด้วยเครื่องหมาย (-) หรือเว้นวรรค
* ส่วนที่ 1 ถ้าเป็นรหัส 13 ตัว จะขึ้นต้นด้วยรหัสของ European Article Numbering-Uniform Code Council คือ 978 หรือ 979 (รหัส 10 ตัว จะไม่มีส่วนนี้)
* ส่วนที่ 2 รหัสประเทศ สำหรับประเทศไทยใช้ 974 (เต็มแล้ว) หรือ 616 (กำลังใช้) หรือ 611 (เตรียมใช้)
* ส่วนที่ 3 รหัสสำนักพิมพ์ เช่นสำนักพิมพ์นานมีบุ๊คส์ ใช้ 472 (ภายใต้ 974) หรือ 041 (ภายใต้ 616)
* ส่วนที่ 4 รหัสชื่อเรื่อง เป็นลำดับของสิ่งพิมพ์ที่ผลิตจากสำนักพิมพ์นั้น ๆ
* ส่วนที่ 5 เลขตรวจสอบ ใช้ตรวจในระบบคอมพิวเตอร์จากการคำนวณเลข 9 ตำแหน่ง ของส่วนที่ 2-4

*ตัวอย่าง:* ISBN 974-472-362-9 เป็นเลขมาตรฐานสากลประจำหนังสือของหนังสือเรื่อง แฮร์รี่ พอตเตอร์กับศิลาอาถรรพ์ ของสำนักพิมพ์นานมีบุ๊คส์

## การคำนวณเลขตรวจสอบในระบบคอมพิวเตอร์
สำนักงาน ISBN สากลมีคู่มืออย่างเป็นทางการ ซึ่งบอกถึงการคำนวณเลขตรวจสอบหลักสุดท้ายของ ISBN โดยใช้การคำนวณเลขคณิตมอดุลาร์จากเลข ISBN 9 หลักแรก คือ คูณเลข ISBN หลักแรกด้วย 10 หลักที่สองด้วย 9 หลักที่สามด้วย 8 ไปจนถึงหลักที่เก้าด้วย 2 นำผลคูณทั้ง 9 จำนวนมาบวกกัน แล้วคำนวณมอดุลาร์ 11 สำหรับกรณีที่หาค่ามอดุลาร์ได้ 10 จะใช้ตัวอักษร X พิมพ์ใหญ่ในภาษาอังกฤษแทน

*ตัวอย่าง:* การคำนวณหาเลขตรวจสอบของ ISBN 974-472-362-?
 = **9**×10 + **7**×9 + **4**×8 + **4**×7 + **7**×6 + **2**×5 + **3**×4 + **6**×3 + **2**×2
 =     90 +    63 +    32 +   28 +   42 +    10 +   12 +    18 +   4
 =   299
 299 / 11 = 27 เศษ 2
 11 - 2 = 9
ดังนั้นเลขตรวจสอบคือ 9 และเลขมาตรฐานสากลประจำหนังสือที่สมบูรณ์คือ ISBN 974-472-362-9

สูตรคณิตศาสตร์ในการคำนวณคือ
::x_{10} = - (10x_1 + 9x_2 + 8x_3 + 7x_4 + 6x_5 + 5x_6 + 4x_7 + 3x_8 + 2x_9) \, (\bmod  1365936+11) 

สำหรับ ISBN 13 หลัก การคำนวณเลขตรวจสอบหลักสุดท้ายทำวิธีเดียวกันกับ EAN-13 ซึ่งเลขตัวนี้ระหว่าง ISBN，+123692336+13 กับ ISBN+10 อาจเหมือนกันเพราะคำนวณคนละวิธี

## อ้างอิง

## แหล่งข้อมูลอื่น
* ISBN สากล
* คู่มือ ISBN อย่างเป็นทางการ 
* ISO 2108:2005 ที่ www.iso.org 
* เครื่องมือแปลง ISBN 10⇔13 หลัก รวมทั้งเติมตำแหน่งขีดที่ถูกต้อง 

เลขมาตรฐานสากลประจำหนังสือ
ลเขมาตรฐานสากลประจำหนังสือ
หมวดหมู่:ตัวระบุ
หมวดหมู่:มาตรฐานไอเอสโอ
หมวดหมู่:ขั้นตอนวิธีผลรวมตรวจสอบ
ไรบาวิริน

**ไรบาวิริน** (อังกฤษ:Ribavirin) เป็นยาต้านไวรัส ที่มีผลต่อไวรัสชนิด DNA และ RNA  **ไรบาวิริน**เป็นยาแอนตี้เมตทาโบไลต์ของนิวคลิโอไซด์ (nucleoside) ที่ฤทธิ์แทรกแซงการสำเนารหัสพันธุกรรมของไวรัส  ยาตัวนี้มีชื่อทางการค้าดังนี้
*โคปีกัส® (Copegus®)
*รีบีตอล® (Rebetol®)
*รีบาสเฟียร์® (Ribasphere®)

## กลไกการออกฤทธิ์
ไรบาวิริน เป็นโปร-ดรักซึ่งการออกฤทธิ์จะต้องถูกกระตุ้นจากเอ็นไซม์ ไคเนส (kinases) และไรบาวิริน จะเปลี่ยนไปเป็น 5-ไตรฟอสเฟต นิวคลิโอไทด์ ซึ่งมีฤทธิ์ในการแทรกแซงการทำงาน RNA เพื่อการขยายพันธ์ของไวรัส

## รูปแบบของยา
ในสหรัฐ ไรบาวิริน มีจำหน่ายในรูปแคปซูล และ ยาเม็ด ใช้รักษาโรคไวรัส ตับอักเสบ  ซีโดยใชร่วมกับยา อินเตอร์ฟีรอน (interferon)  ในรูปแอโรซอลใช้รักษาโรคไวรัสทางเดินหายใจ

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
กามนิต

**กามนิต** () เป็นวรรณกรรมประเภทนวนิยายอิงพระพุทธศาสนาที่มีชื่อเสียงมาก ประพันธ์ใน ค.ศ. 1906 โดยคาร์ล แอดอล์ฟ เกลเลอโรป นักประพันธ์ชาวเดนมาร์ก ผู้ได้รับรางวัลโนเบลสาขาวรรณกรรมใน ค.ศ. 1917

หนังสือกามนิตได้รับการยกย่องให้เป็นหนังสือดี 100 เล่มที่คนไทยควรอ่าน ฉบับภาษาไทยแปลโดยเสฐียรโกเศศ–นาคะประทีป ในปี พ.ศ. 2473 มีรูปประกอบโดยอาจารย์ช่วง มูลพินิจ โดยแปลจากฉบับภาษาอังกฤษ (The Pilgrim Kamanita) ซึ่งแปลมาจากต้นฉบับภาษาเยอรมัน (Der Pilger Kamanita) อีกทอดหนึ่ง

## เนื้อเรื่องย่อ
ในเรื่องกามนิต กล่าวถึงบุรุษผู้หนึ่งผู้ซึ่งมีนามว่า *กามนิต* ผู้ที่หวังจะได้เข้าพบสมเด็จพระสัมมาสัมพุทธเจ้าเพื่อจะได้ขจัดความทุกข์ต่าง ๆ ที่ตนได้เผชิญมา และเพื่อจะได้พบกับความสุขอันเป็นนิรันดร์ ในระหว่างการเดินทางไปเข้าเฝ้าพระพุทธเจ้านั้น กามนิตได้เข้าขอพักที่บ้านของช่างปั้นหม้อท่านหนึ่งเป็นการชั่วคราว และในวันเดียวกันนั้นสมเด็จพระสัมมาสัมพุทธเจ้าก็ได้เสด็จมาขอพักอาศัยที่บ้านหลังนั้นด้วยพอดี กามนิตจึงได้มีโอกาสเล่าเรื่องของตนเองและสนทนาธรรมกับพระพุทธเจ้าโดยที่ไม่รู้เลยว่า สมณะที่สนทนาอยู่นั้นคือพระสัมมาสัมพุทธเจ้านั่นเอง เรื่องราวดำเนินส่วนแรกเป็นภาคพื้นดิน และต่อในส่วนหลังเป็นภาคสวรรค์ กามนิตได้เสียชีวิตระหว่างเดินทางเพื่อจะได้พบสมเด็จพระสัมมาสัมพุทธเจ้าได้ไปเกิดเป็นเทวดาและพบกับวาสิฏฐี ทั้งสองได้เล่าเรื่องราวชีวิตหลังความรักในโลกมนุษย์ ประสบการณ์แห่งการไขว่คว้าหากันจนได้มาพบเจอพุทธศาสนา ตลอดจนการเห็น การเกิดดับของสรรพสิ่งที่แม้แต่สวรรค์และพรหมก็หลีกหนีไม่พ้นความเปลี่ยนแปลง มีแต่บรมสุขแห่งพระนิพพานที่เป็นทางออกแห่งการเดินทางอันยาวนานนี้ วาสิฏฐีได้เข้าถึงความจริงนี้ก่อน ทำให้กามนิตได้รู้ว่าบุคคลที่ตนพบในบ้านช่างปั้นหม้อและได้ให้สัจธรรมแห่งความจริงไว้พิจารณาคือใคร การไม่ต้องเวียนว่ายอีกต่อไปเป็นเช่นไรในที่สุด

ในเรื่องกามนิตนี้ มีกามนิตและวาสิฏฐีเป็นตัวเอก และนอกจากพระสัมมาสัมพุทธเจ้าแล้ว ยังมีองคุลิมาล พระอานนท์ และพระสารีบุตรปรากฏในเรื่องอีกด้วย เป็นการเชื่อมโยงหลักธรรมในพุทธศาสนากับความจริงแห่งความรักได้อย่างลึกซึ้งและกินใจ เดิมหนังสือไม่ได้มีการแบ่งเล่มเป็นสองภาค แต่ได้มีการแบ่งภาคเพื่อให้นักเรียนได้ศึกษาทำความเข้าใจส่วนภาคสวรรค์และประเด็นเรื่องนักบวชหญิงและภิกษุณี

## อ้างอิง

## แหล่งข้อมูลอื่น
* กามนิตออนไลน์
*  

หมวดหมู่:วรรณกรรมภาษาเยอรมัน
หมวดหมู่:วรรณกรรมแปล
หมวดหมู่:วรรณกรรมศาสนาพุทธ
หมวดหมู่:หนังสือดี 100 เล่มที่คนไทยควรอ่าน
หมวดหมู่:วรรณกรรมในปี พ.ศ. 2449
ไวรัส A97M.Loaded

A97M.Loaded เป็นไวรัสประเภท มาโคร ที่จะมีผลต่อไฟล์นามสกุล .mdb (ฐานข้อมูลไมโครซอฟท์ แอคเซส)

## ข้อมูลทางเทคนิค
ไวรัสตัวนี้ใช้มาโครทั้งหมด 2 มาโครโมดูล: Autoexec และ IsLoaded. ในโมดูล Autoexec จะเป็นการดักจับการทำงาน เมื่อไฟล์ฐานข้อมูลไมโครซอรฟท์ แอคเซส ทำงาน มันจะเรียกโมดูล IsLoaded ให้ทำงาน. ตัวโมดูล IsLoaded นี้เอง จะพยายามจะทำลายระบบของตัวเครื่อง. ซึ่งมันอาจจะทำลายไฟล์ที่มีอยู่ในไดรฟ์  C โดยการใช้คำสั่ง Deltree ด้วยรูปแบบคำสั่งดังนี้:
 COMMAND.COM /C DELTREE C: /Y
หมายเหตุ: คำสั่ง Deltree ไม่มีอยู่ใน Windows NT, 2000 และ วินโดสรุ่น

ไวรัสตัวนี้ จะพยายามทำให้ไฟล์ .mdb ทั้งหมดในเครื่องคอมพิวเตอร์ตัวนั้นติดมัน. ถ้าหากมันเจอไฟล์ดังกล่าว ไวรัสจะพยายามคัดลอกโมดูลทั้ง 2 ไปยังไฟล์นั้นๆ.

หลังจากที่ไว้รัสทำลายระบบเครื่องแล้ว, มันอาจจะยังลบตัวมันเองจากไฟล์ฐานข้อมูลที่ติดไวรัสด้วย

A97M.Loaded
ไวรัส A97M.Walla

A97M.Walla เป็นไวรัสประเภท มาโคร ที่จะมีผลต่อไฟล์นามสกุล .mdb (ฐานข้อมูลไมโครซอฟท์ แอคเซส)

## ข้อมูลทางเทคนิค
ไวรัสตัวนี้ จะทำงาน เมื่อไฟล์ฐานข้อมูลไมโครซอฟท์ แอคเซสถูกเปิดขึ้น

ไวรัสตัวนี้ ใช้ชื่อตามเพลงของวงดนตรี "วง The Offspring" ซึ่งมีการเขียนเนื้อเพลงในส่วนโค๊ดของโปรแกรมไวรัส ดังนี้:

 You've gotten off easy so manytimes - But I guess no one told you how to get a life.
A97M.Walla
เอ็กซ์ พลังล้างโลก

**เอ็กซ์ พลังล้างโลก** () () เป็นการ์ตูนญี่ปุ่น ผลงานของกลุ่มนักวาดการ์ตูน แคลมป์ ต่อมาได้ถูกสร้างเป็นภาพยนตร์การ์ตูนเข้าฉายในโรงภาพยนตร์ และอนิเมะสำหรับออกฉายทางโทรทัศน์

สำหรับฉบับหนังสือการ์ตูน เริ่มตีพิมพ์ลงในนิตยสารการ์ตูน อาสึกะรายเดือน (สำนักพิมพ์คาโดกาว่า) เมื่อปี พ.ศ. 2535 ซึ่งเป็นที่น่าแปลกใจที่การ์ตูนเรื่องนี้ไม่มีความต่อเนื่อง จนถึงขณะนี้ก็ยังไม่จบ โดยรายการวิทยุ Mid☆Night Asuka Channel (TBS Radio Fantasy World) ได้มีการเสนอละครวิทยุ ซึ่งมีเนื้อเรื่องจากฉบับหนังสือการ์ตูน

เอ็กซ์ พลังล้างโลก ฉบับภาพยนตร์การ์ตูน ได้เข้าฉายในโรงภาพยนตร์เมื่อปี พ.ศ. 2539 ซึ่งมีเพลง "Forever Love" โดยวงเอ็กซ์ เจแปน เป็นเพลงประกอบเรื่อง ส่วนฉบับภาพยนตร์การ์ตูนโทรทัศน์ ออกอากาศทางสถานี WOWOW ในปี พ.ศ. 2544 โดยหลังจากที่มีการฉายทางโทรทัศน์แล้วได้มีเกมออกตามมาด้วย

## อ้างอิง

## แหล่งข้อมูลอื่น
* 
*''Animerica'' review of franchise
** review of movie

หมวดหมู่:การ์ตูนญี่ปุ่น
หมวดหมู่:อนิเมะและมังงะข้ามฝั่ง
หมวดหมู่:การ์ตูนญี่ปุ่นแนวโชโจะ
หมวดหมู่:แคลมป์

หมวดหมู่:มังงะของสำนักพิมพ์คาโดกาวะโชเต็ง
เนวิราพีน

**เนวิราพีน** () เป็นยาที่ใช้บรรเทากลุ่มอาการต่าง ๆ ในโรคเอดส์ (AIDS) โดยเฉพาะจากเอชไอวี-1 เป็นยาในกลุ่มสารยับยั้งเอนไซม์รีเวิร์สทรานสคริปเทสที่ไม่ใช่นิวคลีโอไซด์ (non-nucleoside reverse transcriptase inhibitors, NNRTIs) มีชื่อทางการค้าว่า **วิรามูน** (Viramune)

## การใช้ทางการแพทย์
เนวิราพีนใช้ในผู้ติดเชื้อเอชไอวี-1 ที่มีอายุตั้งแต่ 6 ปีขึ้นไปโดยเป็นส่วนหนึ่งของการรักษาด้วยยาต้านไวรัสแบบผสม (ART หรือ cART) ไม่แนะนำให้ใช้ยาเนวิราพีนเป็นยาเดี่ยวเนื่องจากจะเกิดการดื้อยาได้อย่างรวดเร็ว

## อาการข้างเคียง
พบว่ามีการดื้อยาในกรณีที่ใช้รักษาเอดส์เป็นเวลานาน และตับถูกทำลายหลังจากการเพิ่มปริมาณบ่อยๆ ในปี พ.ศ. 2543 สำนักงานคณะกรรมการอาหารและยาสหรัฐ ออกมาเตือนว่า **เนวิราพีน** อาจทำให้เกิดพิษต่อตับที่เป็นอันตรายถึงชีวิตและเกิดปฏิกิริยากับผิวหนัง

## อ้างอิง

## แหล่งข้อมูลอื่น
* 
* 

หมวดหมู่:ยาหลักขององค์การอนามัยโลก
หมวดหมู่:ยาต้านไวรัส
หมวดหมู่:สารประกอบไซโคลโพรพิล
หมวดหมู่:สารเหนี่ยวนำเอนไซม์ CYP3A4
หมวดหมู่:แลกแทม
หมวดหมู่:ไพริโดไดอะซีพีน
หมวดหมู่:สารพิษต่อตับ
หมวดหมู่:สารพิษต่อผิวหนัง
หมวดหมู่:ยาที่พัฒนาโดยบริษัทเบอริงเกอร์ อินเกลไฮม์
ทรานซิสเตอร์

thumb|แบบจำลองของทรานซิสเตอร์ที่ทำงานเป็นครั้งแรก

**ทรานซิสเตอร์** () เป็นอุปกรณ์สารกึ่งตัวนำที่มีคุณสมบัติขยายหรือสลับสัญญาณไฟฟ้าหรือพลังงานไฟฟ้า

ยูเลียส เอดการ์ ลิเลียนเฟลด์ วิศวกรและนักฟิสิกส์ชาวเยอรมันจดสิทธิบัตรทรานซิสเตอร์สนามไฟฟ้า (field-effect transistor) ในปี ค.ศ. 1926 แต่ในเวลานั้นยังไม่สามารถสร้างได้จริง ต่อมาในปี ค.ศ. 1947 จอห์น บาร์ดีน, วอลเตอร์ เฮาเซอร์ แบรตเทนและวิลเลียม ชอกลีย์ นักฟิสิกส์ชาวอเมริการ่วมกันคิดค้นทรานซิสเตอร์จุดสัมผัส (point-contact transistor) ทำให้วงการอิเล็กทรอนิกส์สร้างอุปกรณ์ได้ราคาถูกและเล็กลง จากผลงานนี้ทำให้บาร์ดีน, แบรตเทนและชอกลีย์ได้รับรางวัลโนเบลสาขาฟิสิกส์ในปี ค.ศ. 1956

## อ้างอิง

หมวดหมู่:อุปกรณ์อิเล็กทรอนิกส์
หมวดหมู่:สิ่งประดิษฐ์ของสหรัฐ
ซาควินาเวียร์

**ซาควินาเวียร์** (อังกฤษ:Saquinavir) (ฟอร์โตเวส&reg;เป็นชื่อทางการค้าของโรช Fortovase&reg;)
เป็นยาประเภท  โปรตีเอส อินฮิบิเตอร์ (protease inhibitor) ใช้รักษาโรคในกลุ่มอาการ เอชไอวี (HIV)

**ซาควินาเวียร์ มีไซเลต** (Saquinavir mesylate-Invirase&reg;, Roche) 
เป็นตำรับยาของ**ซาควินาเวียร์**ที่ทำขึ้นมาเพื่อใช้ร่วมกับ โปรตีเอส อินฮิบิเตอร์ ตัวอื่นเป็นการเพิ่มประสิทธิภาพในการดูดซึมยา

280px|thumb|left|สูตรโครงสร้างของ'''ซาควินาเวียร์'''

เมื่อรับประทานยา**ซาควินาเวียร์**ตามลำพังพบว่าการดูดซึมช้ามาก  แต่ถ้าคนไข้ได้รับยาเอชไอวีโปรตีเอส อินฮิบิเตอร์อีกตัวที่ชื่อ ริโตนาเวียร์ (ritonavir) เข้าไปด้วย  พบว่าการดูดซึมของ**ซาควินาเวียร์**จะดีขึ้นมากที่เป็นเช่นนี้เพราะว่าริโตนาเวียร์จะไปยับยั้งเอ็นไซม์  ไซโตโครม พี450 3เอ4 (Cytochrome P450 3A4) ซึ่งเอ็นไซม์ตัวนี้จะไปเมตทาโบไลต์ **ซาควินาเวียร์**ให้หมดฤทธิ์ยา 

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส
หมวดหมู่:ควิโนไลน์
ไซโดโฟเวียร์

**ไซโดโฟเวียร์** () พัฒนาขึ้นโดย  ไกลีด ไซเอนซ์ (Gilead Sciences) และทำตลาดเองในสหรัฐอเมริกา ใช้ชื่อการค้าว่า **วิสไทด์** (Vistide) และนอกสหรัฐอเมริกาทำตลาดโดยไฟเซอร์ไพเซอร์ ไฟเวอร์ (Pfizer)
) เป็นยาฉีด ต้านไวรัส ที่ใช้รักษาโรคที่เกิดจากเชื้อไซโตเมกาโลไวรัส (cytomegalovirus-CMV) ที่ทำให้เกิด ม่านตาอักเสบ (retinitis) ในคนไข้ที่เป็นเอดส์ โดยการออกฤทธิ์ยับยั้งการสังเคราะห์ดีเอ็นเอในการขยายพันธุของไวรัส ซีเอ็มวี (CMV)

มีรายงานเป็นสถิติยืนยันชัดเจนว่า ไซโดโฟเวียร์มีประสิทธิภาพในการชลอการลุกรามของไวรัส ซีเอ็มวี (CMV) ที่ทำให้ม่านตาอักเสบ  ทั้งในคนไข้ที่ล้มเหลวจากการรักษาด้วยวิธีอื่นและคนไข้ที่วินิจฉัยแล้วแต่ยังได้รักษา  การให้ยาก็ไม่จำเป็นต้องทำอย่างต่อเนื่องเพียงให้ 1-2 สัปดาห์ต่อครั้ง

หมวดหมู่:เอมีน
หมวดหมู่:ยาต้านไวรัส
หมวดหมู่:แอลกอฮอล์
หนุ่มหล่อเฟี้ยว แปลงโฉมสาว

**หนุ่มหล่อเฟี้ยว แปลงโฉมสาว** () () เป็นการ์ตูนญี่ปุ่น แต่งโดย โทโมโกะ ฮายากาวะ จัดพิมพ์ในประเทศญี่ปุ่นภายใต้ลิขสิทธิ์ของโคดันฉะ และในประเทศไทยโดยสำนักพิมพ์บงกช ในเดือนตุลาคม พ.ศ. 2549 ได้ถูกสร้างเป็นอนิเมะ ออกอากาศทุกคืนวันอังคาร เวลา 1.30-2.00 น. ทางสถานีทีวีโตเกียว

## เนื้อเรื่อง
**เคียวเฮ** ,**ทาเคนางะ** ,**ยูกิโนะโจ** และ**รันมารุ** เป็นสี่หนุ่มรูปงามที่สาวๆ หมายปอง วันหนึ่งทั้งสี่ได้รับการไหว้วานจากเจ้าของบ้าน ให้ช่วยทำให้หลานสาวที่ชื่อว่า **ซูนาโกะ** ของตนให้เป็นสุภาพสตรีที่สมบูรณ์แบบให้ได้ แล้วจะไม่คิดค่าเช่าบ้าน แต่ถ้าทำไม่สำเร็จก็จะคิดค่าเช่าเพิ่มไปอีก ด้วยเหตุนี้ทั้งสี่ต้องจำใจรับซูนาโกะเข้ามาอาศัยด้วยกัน ที่ต้องจำใจรับเป็นเพราะซูนาโกะมีนิสัยประหลาด ชอบอยู่ที่มืดๆ คนเดียวกับพวกโครงกระดูก และตุ๊กตาเครื่องใน ทั้งยังชอบทำตัวลึกลับจนหลายคนนึกว่าเธอเป็นผี  การจับซูนาโกะมาฝึกเป็นสุภาพสตรีนั้นยากมาก เพราะเธอไม่ยอมให้ฝึกง่ายๆ แต่บุคลิกที่สง่างามของเธอนั้นกลับเปิดเผยมาเป็นบางครั้ง ทำให้สี่หนุ่มประหลาดใจอยู่เสมอ

## ตัวละคร
; นากาฮาร่า ซูนาโกะ (中原 スナコ): ซูนาโกะเคยโดนคนที่ตนแอบหลงรักเขาข้างเดียว พูดด้วยคำพูดที่ว่า "ยัยอัปลักษณ์"  ทำให้เธอมีความเปลี่ยนแปลงไปอย่างมาก  จากสาวน้อยธรรมดาๆ  ก็กลายเป็นคนที่ไม่เคยใส่ใจตัวเองเลย วันๆ เอาแต่ดูหนังผีสยองขวัญ  จนใครๆ ก็มักเข้าใจผิดว่าเธอเป็นสิ่งลึกลับในโรงเรียน เป็นโรคแพ้หนุ่มหล่อ สิ่งสวยงาม และสิ่งที่มีความเจิดจ้า ทำให้ช่วงแรกๆ เธอต้องหลบลี้หนีหน้าจากพวกเคียวเฮอยู่เสมอ เพราะถ้าหากมองเพียงแค่แว่บเดียว จะเลือดกำเดาพุ่งทันที แต่ปัจจุบันนี้ดูเหมือนจะคุ้นเคยกับ 4 หนุ่มขึ้นมากแล้ว

:พ่อแม่ของซูนาโกะ ทำงานอยู่ที่แอฟริกาทั้งคู่ ตัวคุณพ่อนั้นเป็นหัวหน้าแก๊งยากูซ่า สมัยหนุ่มๆ เคยล้มหมีด้วยมือเปล่ามาแล้ว แต่กลับหวาดกลัวสิ่งสยองขวัญทั้งหลายในห้องของซูนาโกะ

; ทาคาโน่ เคียวเฮ (高野 恭平) : 1 ในแก๊ง 4 หนุ่ม ที่มาเช่าบ้านกับคุณน้าจอมโหดของซูนาโกะ  เป็นคนที่เกลือยังต้องเรียกพี่  ทำได้ทุกอย่างเพื่อให้ได้เช่าบ้านจากคุณน้าฟรีๆ  คุณน้าเองก็มีข้อแลกเปลี่ยนมาว่า ถ้าทำให้ซูโนโกะเป็นเลดี้ได้  จะให้เช่าบ้านฟรีไปเลย  เคียวเฮจึงพยายามทำทุกทางเพื่อให้ซูนาโกะเปลี่ยนแปลง

; โอดะ ทาเคนางะ (織田 武長) : เป็นหนุ่มที่ฉลาดและเยือกเย็นที่สุดในบรรดา 4 คน ทาเคนางะ มักจะถูกเรียกว่า "นายท่าน" (เป็นการเล่นคำในภาษาญี่ปุ่น คือชื่อของทาเคนางะ อ่านออกเสียงอีกอย่างได้ว่า Bucho ซึ่งแปลว่าเจ้านาย หรือ นายท่าน) อันที่จริงแล้วทาเคนางะมาจากตระกูลนักจัดดอกไม้ผู้มั่งคั่ง แต่ด้วยแรงกดดันในการสืบทอดตระกูล ทำให้เขาถอนตัวออกมา และมาอาศัยอยู่ในบ้านของ คุณน้าของซูนาโกะ เพื่อให้มีชีวิตอย่าง "ธรรมดา"

; โทยาม่า ยูคิโนะโจ (遠山 雪之丞): เป็นหนุ่มน้อยน่ารัก ที่หน้าตาเหมือนผู้หญิงมากที่สุด ขนาดว่าผู้หญิงยังต้องอาย เรียกยูกิโนะโจสั้นๆ ว่า ยูคิ เวลาเห็นของในห้องของซูนาโกะต้องร้องไห้ทุกที เกลียดสิ่งที่เรียกว่า สยองขวัญ ที่สุด

; โมริอิ รันมารุ (森井 蘭丸) : เสือผู้หญิง ชอบคบกับสาวๆ ยิ่งเป็นผู้ใหญ่ยิ่งเป็นสเปกของรันมารุ โดยเฉพาะผู้หญิงที่มีสามีแล้ว บางครั้งชอบแกล้งคนอื่น
 
; คาซาฮาร่า โนะอิ (笠原 乃依) : สาวสวยแห่งโรงเรียนโมริ ชอบทาคาเนงะมาก และชื่นชมซูนาโกะในความเก่งหลายๆ ด้าน

## รายชื่อตอน

## อ้างอิง

## แหล่งข้อมูลอื่น
* เว็บไซต์อย่างเป็นทางการของภาคอนิเมะ 
* เว็บไซต์ภาษาไทย 

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
ฮิโรมิ สึรุ

**ฮิโรมิ สึรุ** (; 29 มีนาคม พ.ศ. 2503 - 16 พฤศจิกายน พ.ศ. 2560) เป็นนักพากย์หญิงชาวญี่ปุ่น ซึ่งอยู่ในวงการพากย์มานานกว่า 20 ปี ให้เสียงตัวละครมาแล้วมากมายหลากหลายบทบาท ผลงานเรื่องแรกของเธอคือ Perrine Monogatari (พ.ศ. 2521) โดยรับบทเป็น Perrine ตัวเอกของเรื่อง  

ฮิโรมิ สึรุ เสียชีวิตเมื่อวันที่ 16 พฤศจิยายน 2560 โดยได้พบเธออยู่ในรถยนต์ส่วนตัว นั่งอยู่ในสภาพหมดสติและถูกส่งตัวไปที่โรงพยาบาล หลังจากนั้นแพทย์ได้ยืนยันว่าเธอได้เสียชิวิตลงแล้วด้วยวัย 57 ปี 

## ประวัติ
***บ้านเกิด :** จังหวัดคานางาวะ ประเทศญี่ปุ่น
***สังกัด :** อาโอนิ โปรดักชัน

## ผลงาน

### แอนิเมชัน
* อิคโกกุ บ้านพักหรรษา รับบทเป็น คุโจ อาสึนะ
* มิยูกิ รับบทเป็น คาจิมะ มิยูกิ
* เก็นมุเซ็งคิ เลด้า รับบทเป็น อาซางิริ โยโกะ
* ดราก้อนบอล รับบทเป็น บูลม่า, มารจูเนียร์ (เด็ก)
* ดราก้อนบอล Z รับบทเป็น บูลม่า, ทรังค์ซ (ทารก), บรา
* ดราก้อนบอล GT รับบทเป็น บูลม่า, บรา
* ดราก้อนบอล ไค รับบทเป็น บูลม่า, บรา
* ดราก้อนบอล ซูเปอร์ รับบทเป็น บูลม่า, ไทด์, บรา
* เซนต์เซย่า รับบทเป็น คาเมเลียน จูน, เมอร์เมด เททีส
* ถนนสายนี้ เปรี้ยว รับบทเป็น อายุคาวะ มาโดกะ
* รันม่า ½ รับบทเป็น คุองจิ อุเคียว
* กัลฟอร์ซ รับบทเป็น ลูฟี่
* ยอดมนุษย์อันปังแมน รับบทเป็น โดคินจัง
* คุณพ่อ ย. โย่ง (Daddy Long Legs) รับบทเป็น ลีโอโนรา
* ไซเลนท์ โมเบียส รับบทเป็น คิดดี้ เฟนิล
* นาซึกิ สาวดุทะลุองศาแตก รับบทเป็น คันโดริ อากิระ
* แผนปราบผีไม่มีอั้น รับบทเป็น มิคามิ เรโกะ
* บอย (HARELUYA II BOY) รับบทเป็น อิบุ เรโกะ
* กราวิเตชัน รับบทเป็น เซงุจิ มิกะ
* ไทรกัน รับบทเป็น เมริล สไตรฟ์
* อากิฮาบาระ เด็งโนงุมิ (Cyberteam in Akihabara) รับบทเป็น ฮานาโคงาเนอิ ฮินาโกะ (แม่ของฮิบาริ), เปอตีแองจ์
* มอสคีตอน แวมไพร์ติงต๊อง รับบทเป็น คามิล
* บ้านพักอลเวง รับบทเป็น แม่ของชิโนบุ

### เกม
* อีส (YS) [PC Engine] รับบทเป็น ลิเลีย
* โซสึเกียว ~Graduation~ รับบทเป็น อาราอิ คิโยมิ
* แลงกริซเซอร์ 1&2 รับบทเป็น อิเมลด้า
* เน็กซ์คิง รับบทเป็น โรสแมรี่
* เทคเคน 3 รับบทเป็น จูเลีย ชาง
* เทคเคน แท็คทัวร์นาเมนท์ รับบทเป็น จูเลีย ชาง
* เมทัลเกียร์ โซลิด รับบทเป็น นาโอมิ ฮันเตอร์
* ฮาร์เล็มบีท รับบทเป็น ยาเบะ คิริโกะ
* ซัมมอนไนท์ 2, 3 รับบทเป็น เคน่า

### งานภาพยนตร์ต่างประเทศ
* Anne of Green Gables พากย์เสียงของ แอน เชอร์ลีย์ (มีแกน ฟอลโลวส์)

## แหล่งข้อมูลอื่น
*  ประวัติส่วนตัวในเว็บต้นสังกัด (อาโอนิโปรดักชัน) 

หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดคานางาวะ
หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่เสียชีวิตในปี พ.ศ. 2560
อำเภอประจักษ์ศิลปาคม

**ประจักษ์ศิลปาคม** เป็นอำเภอหนึ่งของจังหวัดอุดรธานี และเป็น 1 ใน 5 อำเภอของจังหวัดที่มีทางรถไฟสายตะวันออกเฉียงเหนือผ่าน ชื่อของอำเภอนี้ตั้งตามพระนามของพลตรี พระเจ้าบรมวงศ์เธอ กรมหลวงประจักษ์ศิลปาคม เพื่อเฉลิมฉลองและเพื่อเป็นเกียรติแก่จังหวัดอุดรธานีมีอายุการจัดตั้งครบ 100 ปี ในปี พ.ศ. 2540

## ที่ตั้งและอาณาเขต
อำเภอประจักษ์ศิลปาคมมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอหนองหาน
* **ทิศตะวันออก** ติดต่อกับอำเภอหนองหานและอำเภอกู่แก้ว
* **ทิศใต้** ติดต่อกับอำเภอกุมภวาปี
* **ทิศตะวันตก** ติดต่อกับอำเภอเมืองอุดรธานี

## ประวัติ
จังหวัดอุดรธานีจัดตั้งเป็นจากการรวมเมืองกมุทธาไสย เมืองกุมภวาปี เมืองหนองหานและอำเภอบ้านหมากแข้ง ตั้งเป็นเมืองจัตวา เรียกว่า "เมืองอุดรธานี" ตั้งแต่วันที่ 12 มกราคม พ.ศ. 2440 จนถึงในปี พ.ศ. 2540 จังหวัดมีอายุการจัดตั้งครบ 100 ปี จึงมีการจัดตั้งอำเภอเพื่อเฉลิมฉลองและเพื่อเป็นเกียรติแก่จังหวัดอุดรธานี จึงประกาศพื้นที่ฝั่งเหนือของหนองหานกุมภวาปี อำเภอกุมภวาปี ได้แก่ ตำบลห้วยสามพาด ตำบลนาม่วง และตำบลอุ่มจาน จัดตั้งขึ้นเป็น **กิ่งอำเภอประจักษ์ศิลปาคม** ในวันที่ 25 มิถุนายน พ.ศ. 2540 โดยใช้ชื่อ "ประจักษ์ศิลปาคม" ตามพระนามของ พลตรี พระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม ทรงเป็นผู้ริเริ่มก่อตั้งจังหวัดอุดรธานีขึ้นจากที่ตั้งกองบัญชาการมณฑลลาวพวนที่บ้านหมากแข้งใน พ.ศ. 2436 ได้ทรงริเริ่มสร้างบ้านหมากแข้งให้เกิดความเจริญจากหมู่บ้านชนบทจนเป็นเมืองอุดรธานี และยกฐานะเป็นจังหวัด เป็นการก่อสร้างรากฐานความเจริญวัฒนาถาวรจวบจนปัจจุบัน

เพื่อประโยชน์ด้านการปกครองกับอำนวยความสะดวกแก่ประชาชนตามมติคณะรัฐมนตรีเมื่อวันที่ 15 พฤษภาคม 2550 อนุมัติหลักการร่างพระราชกฤษฎีกาตั้งอำเภอ (รวม 81 อำเภอ) พ.ศ. 2550 เพื่อยกฐานะกิ่งอำเภอขึ้นเป็นอำเภอ  จำนวน 81 แห่ง เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตรเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 ได้ประกาศในราชกิจจานุเบกษาฉบับกฤษฎีกาเล่ม 124 ตอนที่ 46 ลงวันที่ 24 สิงหาคม 2550 โดยมีผลให้ใช้บังคับเมื่อพ้น 15 วันนับแต่ประกาศในราชกิจนุเบกษา ดังนั้นในวันที่ 8 กันยายน ปีเดียวกัน ได้รับการยกฐานะเป็น **อำเภอประจักษ์ศิลปาคม** เป็นอำเภอลำดับที่ 25 ของจังหวัดอุดรธานี

## ที่ตั้งและอาณาเขต
อำเภอประจักษ์ศิลปาคมมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอหนองหาน
* **ทิศตะวันออก** ติดต่อกับอำเภอหนองหานและอำเภอกู่แก้ว
* **ทิศใต้** ติดต่อกับอำเภอกุมภวาปี
* **ทิศตะวันตก** ติดต่อกับอำเภอเมืองอุดรธานี

## การแบ่งเขตการปกครอง
### การปกครองส่วนภูมิภาค
อำเภอประจักษ์ศิลปาคมแบ่งพื้นที่การปกครองออกเป็น 3 ตำบล 41 หมู่บ้าน

### การปกครองส่วนท้องถิ่น
ท้องที่อำเภอประจักษ์ศิลปาคมประกอบด้วยองค์กรปกครองส่วนท้องถิ่น 3 แห่ง ได้แก่
* **องค์การบริหารส่วนตำบลนาม่วง** ครอบคลุมพื้นที่ตำบลนาม่วงทั้งตำบล
* **องค์การบริหารส่วนตำบลห้วยสามพาด** ครอบคลุมพื้นที่ตำบลห้วยสามพาดทั้งตำบล
* **องค์การบริหารส่วนตำบลอุ่มจาน** ครอบคลุมพื้นที่ตำบลอุ่มจานทั้งตำบล

## อ้างอิง

## แหล่งข้อมูลอื่น
* ที่ทำการปกครองอำเภอประจักษ์ศิลปาคม 


ประจักษ์ศิลปาคม
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ฟอร์ด

นามสกุล**ฟอร์ด** () มีต้นกำเนิดมาจากหลายแหล่ง ในบางกรณี นามสกุลฟอร์ดมีต้นกำเนิดมาจากชื่อของผู้ที่อาศัยอยู่ใกล้ฟอร์ด จึงได้มาจากคำว่า *ford* ในภาษาอังกฤษเก่าและภาษาอังกฤษสมัยกลาง ในบางกรณี นามสกุลฟอร์ดมีต้นกำเนิดมาจากสถานที่ต่างๆ ที่ชื่อ *ford* ตัวอย่างของสถานที่เหล่านี้ ได้แก่ ฟอร์ดในนอร์ทัมเบอร์แลนด์ (มาจากคำว่า *ford* ในภาษาอังกฤษเก่า), สถานที่ในซัมเมอร์เซต, ฟอร์ดในชรอปเชอร์ (มาจากคำว่า *ford* ในภาษาอังกฤษเก่า), ฟอร์ดในเวสต์ซัสเซกซ์ (มาจากคำว่า *ford* ในภาษาอังกฤษเก่า) และฟอร์ดในดอร์เซต (Forde)

ในบางกรณี นามสกุลบางครั้งอาจเป็นรูปแบบภาษาอังกฤษของนามสกุลไอริชสามนามสกุล สองนามสกุลดังกล่าวคือ *Mac Giolla na Naomh* ซึ่งแปลว่า "บุตรชายของ *Gilla na Naomh*" และ *Mac Conshámha* ซึ่งแปลว่า "บุตรชายของ *Conshnámha*" นามสกุลเหล่านี้ถูกแปลงเป็นภาษาอังกฤษว่า *Ford* เนื่องจากพยางค์สุดท้ายของนามสกุลเคยถูกเข้าใจผิดว่าเป็น *áth* ("ford") ในภาษาไอริช อีกหนึ่งนามสกุลไอริชที่ถูกแปลงเป็นภาษาอังกฤษว่า *Ford* คือ *Ó Fuartháin* ซึ่งแปลว่า "ลูกหลานของ *Fuarthán*" ชื่อบุคคล *Fuartháin* ซึ่งมาจากคำว่า *fuar* ("เย็น") ในภาษาไอริช เคยถูกใช้แทนคำว่า *fuarathán* ("หนูน้องฟอร์ดที่เย็นชา") ในภาษาไอริช ซึ่งทำให้ชื่อนี้ถูกแปลอย่างผิดพลาดว่า "ford" นามสกุลไอริชสองนามสกุลแรกมีกลุ่มที่ถือกำเนิดในจังหวัดคอนนอต ในขณะที่นามสกุลไอริชสองนามสกุลแรกมีกลุ่มที่ถือกำเนิดในเคานตี้คอร์ก (ในจังหวัดมันสเตอร์)

ในบางกรณี นามสกุล*ฟอร์ด* เป็นรูปแบบอเมริกันของนามสกุลชาวยิวที่ฟังดูคล้ายกัน หรือไม่ก็เป็นรูปแบบแปลของนามสกุลเฟือร์ธ (Fürth) ในภาษาเยอรมัน ตัวอย่างแรกของนามสกุล *Ford* ได้แก่ *de la forda* ในศตวรรษที่ 11, *æt Fordan* ในศตวรรษที่ 12, *de la Forthe* ในศตวรรษที่ 13 และ *Foorde* และ *de Furd* ในศตวรรษที่ 15 นามสกุล*ฟอร์ด* หากพบในไอร์แลนด์ อาจมีต้นกำเนิดมาจากชาวอังกฤษหรือไอริช เนื่องจากครอบครัวฟอร์ดหลายครอบครัวได้อพยพมายังไอร์แลนด์ในช่วงเวลาต่างๆ ในประวัติศาสตร์ ตัวอย่างเช่น ครอบครัวที่มีชื่อเสียงครอบครัวหนึ่งที่ใช้นามสกุลนี้ในเคาน์ตีมีธ ได้อพยพมาจากเดวอนในศตวรรษที่ 14 ในไอร์แลนด์ บันทึกการเกิดในปี ค.ศ. 1890 เผยให้เห็นว่านามสกุล *Ford* นั้นพบได้น้อยกว่านามสกุล*[[ฟอร์ด (นามสกุลไอริช)|ฟอร์ด]]* (Forde) มาก (เกิด 154 คน เทียบกับเพียง 39 คน)

## ดูเพิ่ม
*ฟอร์ด (แก้ความกำกวม)
*ฟอร์ด (นามสกุลไอริช)
*Fforde

## อ้างอิง
**หมายเหตุ**

**แหล่งที่มา**
* This webpage contains an excerpt of 
* This webpage contains an excerpt of 
* Accessed via Open Library.
* Accessed via Open Library.
* Accessed via Open Library.
*
* Accessed via Open Library.
*
*
* Accessed via Open Library.

หมวดหมู่:นามสกุล
หมวดหมู่:นามสกุลอังกฤษ
หมวดหมู่:นามสกุลตามภูมิลำเนาภาษาอังกฤษ
หมวดหมู่:นามสกุลภาษาอังกฤษ-ไอริช
หมวดหมู่:นามสกุลที่มีต้นกำเนิดจากชาวยิว
โตโยต้า

**โตโยต้า มอเตอร์ คอร์ปอเรชัน** (; ) เป็นบริษัทผลิตรถยนต์สัญชาติญี่ปุ่น มีสำนักงานใหญ่ตั้งอยู่ที่เมืองโทโยตะ จังหวัดไอจิ ประเทศญี่ปุ่น ในเดือนมีนาคม 2557 โตโยต้ามีพนักงานในเครือบริษัททั่วโลกรวมแล้วกว่า 338,875 คน และในเดือนพฤศจิกายน 2557 ได้รับการจัดอันดับเป็น *1 ใน 12 บริษัทที่ใหญ่ที่สุดในโลกวัดตามรายได้* และตั้งแต่ปี 2557 เป็นต้นมา โตโยต้ายังเป็นบริษัทผลิตรถยนต์ที่ใหญ่ที่สุดในโลก (วัดตามจำนวนคันผลิต) แซงหน้า โฟล์กสวาเกน กรุ๊ป และ เจเนรัลมอเตอร์ ซึ่งในปีนั้นโตโยต้ารายงานว่าได้ผลิตรถยนต์คันที่ 200 ล้าน นับแต่ก่อตั้งบริษัท นอกจากนี้ โตโยต้ายังเป็นบริษัทแรกของโลกที่มีกำลังการผลิตรถยนต์เกิน 10 ล้านคันต่อปี และโตโยต้า ยังเป็นบริษัทที่จดทะเบียนในตลาดทุนญี่ปุ่นที่ใหญ่และมีรายได้มากที่สุดของญี่ปุ่น ห่างจากอันดับสองคือ SoftBank กว่าสามเท่าตัว 

โตโยต้า มอเตอร์ คอร์ปอเรชัน ได้รับการก่อตั้งโดย คิอิจิโร โทโยดะ ใน พ.ศ. 2480 เป็นการแตกบริษัทออกมาจาก โตโยต้า อินดรัสทรีส์ ซึ่งเป็นบริษัทที่ก่อตั้งโดยบิดาของเขา ซากิจิ โทโยดะ ซึ่งสามปีก่อนหน้าในปี 2477 ในช่วงที่ยังเป็นแผนกหนึ่งในโตโยต้า อินดรัสทรีส์ โตโยต้าก็ได้ผลิตสินค้าอย่างแรกเป็นของตนเองคือ *เครื่องยนต์ Type A* และในปี 2479 ก็ได้ทำการผลิตรถยนต์นั่งส่วนบุคคลคันแรกคือ Toyota AA ในปัจจุบัน โตโยต้า มอเตอร์ คอร์ปอเรชัน ผลิตรถยนต์ภายใต้ 5 เครื่องหมายการค้า อันประกอบด้วย Toyota, Hino, Lexus, Ranz และ Scion และยังถือหุ้น 51.2% ในไดฮัทสุ, ถือหุ้น 16.66% ในฟุจิเฮวี่อินดรัสทรีส์, ถือหุ้น 5.9% ในอีซูซุ และ ถือหุ้น 0.27% ในเทสลา นอกจากนี้ยังดำเนินกิจการร่วมค้าผลิตรถยนต์กับอีกสองบริษัทในจีน  (GAC Toyota และ Sichuan FAW Toyota Motor), กับหนึ่งบริษัทในอินเดีย (Toyota Kirloskar), กับหนึ่งบริษัทในสาธารณรัฐเช็ค (TPCA) และบริษัทผลิตชิ้นส่วนและอะไหล่อื่นๆอีกมากมาย  โตโยต้า มอเตอร์ คอร์ปอเรชัน เป็นส่วนหนึ่งของโตโยต้ากรุ๊ป หนึ่งในเครือบริษัทที่ใหญ่ที่สุดในโลก สำหรับในประเทศไทย *โตโยต้า มอเตอร์ คอร์ปอเรชัน (ประเทศญี่ปุ่น)* เป็นผู้ถือหุ้น 86.43% ในบริษัท *[[โตโยต้า มอเตอร์ ประเทศไทย]]*

## รุ่นรถที่มีผลิตในปัจจุบัน

## อ้างอิง

## แหล่งข้อมูลอื่น
* เว็บไซต์บริษัท โตโยต้ามอเตอร์ ประเทศญี่ปุ่น
* บริษัทโตโยต้า มอเตอร์ ประเทศไทย จำกัด
* เว็บไซต์อีโตโยต้าคลับ ชุมชนของคนรักรถ 


หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2480
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:ผู้ผลิตยานพาหนะทหาร
หมวดหมู่:บริษัทจดทะเบียนในตลาดหลักทรัพย์โตเกียว
เจเนรัลมอเตอร์

[สำนักงานใหญ่ของเจเนรัลมอเตอร์ ในเมือง[ดีทรอยต์|thumb|right]]

**เจเนรัลมอเตอร์** () หรือย่อว่า **จีเอ็ม** (GM) เป็นบริษัทผลิตรถยนต์จากสหรัฐอเมริกา เจ้าของยี่ห้อ บิวอิคก์ (Buick) คาดิลแลค (Cadillac), เชฟโรเลต (Chevrolet), จีเอ็มซี (GMC) ฮัมเมอร์ (Hummer), พอนทิแอค (Pontiac), แซทเทิร์น (Saturn), นำเข้ารถจากยุโรปได้แก่ โอเปิล (Opel), ซาบ (Saab), และ วอกซ์ฮอลล์ (Vauxhall), และยังถือหุ้นใหญ่ในโฮลเด้น (Holden) ซึ่งเป็นยี่ห้อรถยนต์ของออสเตรเลีย และถือหุ้นใหญ่ในกิจการรถยนต์แดวู (Daewoo) ของเกาหลีใต้อีกด้วย (19 ตุลาคม 2550)

เชฟโรเล็ตและ GMC ยังผลิตรถบรรทุก จีเอ็มเองมีหุ้นในบริษัทอีซูซุและซูซูกิของประเทศญี่ปุ่น

ปัจจุบันจีเอ็มเป็นผู้ผลิตรถยนต์รายใหญ่ที่สุดของโลก มีพนักงานประมาณ 340,000 คน แต่ในช่วงวิกฤติเศรษฐกิจปี 2552 ทางบริษัทก็ได้มีการปิดโรงงานและปลดพนักงานออกจำนวนมากในหลายประเทศ

## เจเนรัลมอเตอร์ในประเทศไทย
จีเอ็มในประเทศไทยได้เริ่มสายการผลิตรถยนต์ในปี พ.ศ. 2543 ที่โรงงานของจีเอ็มในจังหวัดระยอง และส่งออกรถยนต์ออกไปยังหลายประเทศ

ในเดือนกุมภาพันธ์ พ.ศ. 2563 จีเอ็มได้ขายโรงงานในจังหวัดระยองให้กับบริษัทเกรท วอลล์ มอเตอร์ จากประเทศจีน ซึ่งได้เริ่มเข้ามาลงทุนในประเทศไทยและภูมิภาคอาเซียนในปีดังกล่าว นอกจากนี้จีเอ็มยังได้ยุติการจัดจำหน่ายรถยนต์ใหม่ของจีเอ็มในประเทศไทย (อย่างเป็นทางการ) ในปีเดียวกัน

## อ้างอิง

## แหล่งข้อมูลอื่น
* บริษัทเจเนรัล มอเตอร์ ประเทศไทย 
* เจเนอรัลมอเตอร์ 

หมวดหมู่:บริษัทรถยนต์
หมวดหมู่:บริษัทของสหรัฐ
หมวดหมู่:เจเนรัลมอเตอร์
หมวดหมู่:บริษัทอเมริกันที่ก่อตั้งในปี พ.ศ. 2451
หมวดหมู่:อดีตบริษัทจดทะเบียนในตลาดหลักทรัพย์ลอนดอน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:การเสนอขายหุ้นครั้งแรกให้แก่สาธารณชนในคริสต์ทศวรรษ 1910
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2451
หมวดหมู่:การควบรวมและเข้าซื้อกิจการในปี พ.ศ. 2553
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2553
เครือข่ายอัจฉริยะ

**เครือข่ายอัจฉริยะ** () เป็นเทคโนโลยีของระบบโทรศัพท์ ที่ทำให้สามารถเขียนโปรแกรมเพื่อสร้างบริการต่าง ๆ ที่ทำงานบนเครือข่ายโทรศัพท์ เช่น บริการโทรฟรี  บริการแสดงความคิดเห็น (Televote)

## ส่วนประกอบ
;SSP (Service Switching Point)
:คืออุปกรณ์ที่ทำหน้าที่เชื่อมต่อระหว่างชุมสายสวิตชิ่ง (Circuit Switching) เข้ากับส่วนของ IN โดยทำหน้าที่กระตุ้นการเริ่มต้นของบริการ จากหมายเลขที่มีการกำหนดไว้ล่วงหน้า โดยมีการจับคู่หมายเลขนำ Prefix ต่างๆ เข้ากับเลขที่เรียกว่า Service Key เช่น บริการแสดงความคิดเห็นมี Service Key เป็น 9, บริการโทรฟรีมี Service Key เป็น 10 เป็นต้น ซึ่งเมื่อ ผู้ใช้กดหมายเลขที่ตรงกับ Prefix จะเป็นการกระตุ้นการทำงานของบริการที่เก็บใน SCP

;STP (Signaling Transfer Point)
:ทำหน้าเป็นจุดเชื่อมต่อสัญญาณ INAP (Intelligent Network Application Protocol) จากทุกๆ SSP เข้าด้วยกัน เพื่อลดความซับซ้อนของการเชื่อมต่อโดยต่อจากทุกๆ SSP เข้ากับ STP

;SCP (Service Control Point)
:ทำหน้าที่เก็บ Service Logic Program (SLP) ซึ่งเป็นโปรแกรมที่จะควบคุมลำดับการทำงานของบริการ (Call Flow) ซึ่งจะการแลกเปลี่ยนข้อมูลผ่านทาง INAP หรือ TCP/IP เพื่อใช้พิจารณาเงื่อนไขในการทำงานและควบคุมอุปกรณ์ส่วนอื่นๆ ในระบบ

;SMP (Service Management Point)
:ทำหน้าเก็บข้อมูลจากการทำงานของ SCP เช่น ข้อมูลเกี่ยวกับการใช้บริการของผู้ใช้ CDR (Call Detail Record)

;IP (Intelligent Peripheral)
:เป็นอุปกรณ์เสริมการทำงานของ IN เช่น การเล่นเสียงพูดประกอบการทำงานของบริการเพื่อโต้ตอบกับการใช้งานหรืออธิบายการทำงาน, ตรวจจับสัญญาณ DTMF หรือ การจำแนกเสียงพูด (Voice Recognition) เป็นต้น โดยมีการส่งข้อมูลเกี่ยวกับปุ่มที่ผู้ใช้กดหรือเสียงที่พูดเพื่อไปใช้ในการทำงานของบริการ โดยการควบคุมของ SCP

;SCE (Service Creation Environment)
:เป็นเครื่องที่จัดเตรียมสภาพแวดล้อมสำหรับการพัฒนา, ทดสอบและแก้ไขบริการ (SLP) ก่อนที่จะนำไปติดตั้งใช้งานจริงที่ SLP ซึ่งโดยปกติเครื่องมือที่ใช้สร้าง SLP มักจะเป็นโปรแกรมเฉพาะกิจที่ผู้ผลิต IN เป็นผู้สร้างขึ้น โดยมักอยู่ในรูปแบบ GUI ที่ใช้สร้าง Block Diagram ของบริการ แล้วจึงแปลงให้เป็นสคริปเพื่อนำไปคอมไพล์ให้เป็น SLP ที่จะใช้งานต่อไป

หมวดหมู่:ข้อเสนอแนะของ ITU-T
หมวดหมู่:มาตรฐานจีเอสเอ็ม
หมวดหมู่:Signaling System 7
หมวดหมู่:สถาปัตยกรรมเครือข่าย
เอล

**เอล** สามารถหมายถึงได้หลายอย่าง
* L หรือ l ตัวอักษรละตินตัวที่ 12 ในภาษาอังกฤษอ่านว่า เอล ในภาษาไทยเรียกว่า แอล
* เอล (เบียร์) (ale) เบียร์ชนิดหนึ่งหมักโดยใช้ยีสต์ประเภท "หมักลอยผิว" 
* เอล (รถไฟ) (L อ่านว่า เอล) ชื่อระบบรถไฟในเมืองชิคาโก
* เอล (นิตยสาร) (elle) นิตยสารผู้หญิง
รายชื่อนักเขียนบันเทิงคดีแนววิทยาศาสตร์

ข้างล่างนี้เป็นการรวบรวมรายชื่อของนักเขียนนิยายวิทยาศาสตร์ไทยและต่างชาติ โดยเรียงลำดับตามตัวอักษรในภาษาไทย  (รายชื่อภาษาอังกฤษในวงเล็บเป็นลิงก์ไปอ่านบทความในวิกิพีเดียภาษาอังกฤษ)
 

## ก
* เกรกกอรี่ เบนฟอร์ด (:en:Gregory Benford)
* เกลบ แอนฟิลอฟ (:en:Gleb Anfilov)

## ค
* คีธ ลอเมอร์ (:en:Keith Laumer)

## จ
* จอร์จ ฟลอเรนซ์ กูธิดจ์ (:en:George Florance Guthridge)
* จอร์จ อาร์. อาร์. มาร์ติน (:en:George R. R. Martin)
* จันตรี ศิริบุญรอด (:en:Juntree Siriboonrod)
* เจมส์ กันน์ (:en:James Gunn)
* เจมส์ เอฟ. ไรอัน (:en:James F. Ryan)
 
## ช
* ชัยคุปต์
* ชูลส์ แวร์น (:en:Jules Verne)

## ซ
* แซมวล ยูด (:en:Samuel Youd)
* ไซริล เอ็ม คอร์นบลู๊ท (:en:Cyril M. Kornbluth)

## ด
* ดาเนียล คีย์ (:en:Daniel Keyes)
* ไดแอน ทอมป์สัน (:en:Diane Thompson) 

## ธ
* ธิโมธี โรเบิร์ต ซุลลิแวน (:en:Timothy Robert Sullivan)
* ธีโอดอร์ สเตอร์เจียน (:en:Theodore Sturgeon) 

## น
* นีลส์ อี. นีลเสน (:en:Niels E. Nielsen) 

## บ
* บ็อบ ชอว์ (:en:Bob Shaw)

## พ
* พอล วอล์คเกอร์ (:en:Paul Walker)
* พอล แอนเดอร์สัน (:en:Poul Anderson)
* พัณณิดา ภูมิวัฒน์

## ฟ
* ฟิลิป เค. ดิก (:en:Philip K. Dick)
* เฟรดเดอริก โพห์ล (:en:Frederik Pohl)

## ม
* เมอเรย์ ไลน์สเตอร์ (:en:Murray Leinster)
* ไมเคิล ชารา (:en:Michael Shaara)
* ไมเคิล มัวร์ค็อก (:en:Michael Moorcock)

## ร
* เรย์ เบรดบิวรี่ (:en:Ray Bradbury)
* โรเจอร์ เซลานี (:en:Roger Zelazny)
* โรเบิร์ต ซิลเวอร์เบิร์ก (:en:Robert Silverberg)
* โรเบิร์ต เช็คเลย์ (:en:Robert Sheckley) 
* โรเบิร์ต เอ. ไฮน์ไลน์ (:en:Robert A. Heinlein)
* ริชาร์ด ดอว์กินส์ (:en:Richard Dawkins)

## ล
* ลาร์รี นีเวน (:en:Larry Niven) 

## ว
* วอลเตอร์ เทวิส (:en:Walter Tevis)
* วินทร์ เลียววาริณ (:en:Win Lyovarin)
* วิลเลี่ยม เท็นน์ (:en:William Tenn)

## ส
* สตีเฟน โกลดิง (:en:Stephen Goldin)
* สมภพ นิลกำแหง (Sompob Nilkamheang)

## อ
* ออร์สัน สก็อต การ์ด (:en:Orson Scott Card)
* อลัน ดีน ฟอสเตอร์ (:en:Alan Dean Foster)
* อัลดัส ฮักซลีย์ (:en:Aldous Huxley)
* อาร์เทอร์ ซี. คลาร์ก (:en:Arthur C. Clarke)
* อีเลนอร์ บัสบี้ (:en:Elenor Busby)
* เอ. เบอร์ฟราม แชนเดลอร์ (:en:A. Bertram Chandler)
* เอ.อี. แวน โวกท์ (:en:A.E. Van Vogt)
* เอ็ดมุนด์ คูเปอร์ (:en:Edmund Cooper)
* เอช. จี. เวลส์ (:en:H. G. Wells)
* ไอแซค อสิมอฟ (:en:Isaac Asimov)
* ออร์สัน สก็อต การ์ด (:en:Orson Scott Card)

## ฮ
* เฮอร์เบิร์ต โกลสโตน (:en:Herbert Goldstone) 
* แฮร์รี แฮร์ริสัน (:en:Harry Harrison)
โชเน็งจัมป์รายสัปดาห์

**โชเน็งจัมป์รายสัปดาห์** (; ) หนังสือการ์ตูนรายสัปดาห์ที่ขายดีที่สุดของประเทศญี่ปุ่น ยอดจำหน่ายมากกว่า 3 ล้านเล่ม โชเน็งจัมป์จำหน่ายรายสัปดาห์ในประเทศญี่ปุ่น และจำหน่ายรายเดือนในทวีปอเมริกาเหนือและทวีปยุโรป

ตลาดเป้าหมายหลักของโชเน็งจัมป์รายสัปดาห์อยู่ที่เด็กผู้ชาย (โชเน็ง แปลว่า เด็กชาย หรือผู้ชาย) เนื้อหาภายในหนังสือการ์ตูนจะเป็นลักษณะการต่อสู้ และการผจญภัย โดยตัวละครหลักจะมีพลังพิเศษต่างๆ โชเน็งจัมป์เริ่มตีพิมพ์ในปี พ.ศ. 2511 โดยบริษัทชูเอชะ เคยมียอดจำหน่ายสูงถึง 6 ล้านเล่ม โชเน็งจัมป์ได้มีนำมาจำหน่ายภายใต้ชื่อโชเนนจัมป์ ในสหรัฐอเมริกา เยอรมัน สวีเดน นอร์เวย์ และการ์ตูนหลายเรื่องภายในเล่มได้มีการนำมาแปลและจำหน่ายในหลายประเทศในทวีปเอเชีย รวมทั้งประเทศเกาหลีใต้ ฮ่องกง ไต้หวัน และไทย

ช่วงกลางปีทศวรรษ 1980 ถึงกลางทศวรรษ 1990 เป็นยุคที่นิตยสารมีอัตราการเติบโตไหลเวียนสูงที่สุด อย่างไรก็ตามการเติบโตนั้นก็ได้ลดลงอย่างมากในเวลาต่อมาเมื่อเข้าทศวรรษ 2000

แม้ว่ายอดจำหน่ายรูปแบบรูปเล่มจะลดลงตามกลไกตลาดในทศวรรษ 2000 แต่โชเน็งจัมป์ได้ปรับตัวเข้าสู่ยุคดิจิทัลอย่างเต็มรูปแบบผ่านแอปพลิเคชันและเว็บไซต์ **"Shonen Jump+"** ในญี่ปุ่น และบริการ **"Manga Plus"** สำหรับผู้อ่านทั่วโลก ซึ่งเปิดโอกาสให้ผู้อ่านนอกประเทศญี่ปุ่นสามารถอ่านการ์ตูนเรื่องใหม่ล่าสุดได้พร้อมกับวันวางจำหน่ายในญี่ปุ่นแบบถูกลิขสิทธิ์

ในทศวรรษที่ 2010 จนถึงปัจจุบัน โชเน็งจัมป์ยังคงสร้างปรากฏการณ์ทางวัฒนธรรมผ่านการ์ตูนที่ได้รับความนิยมอย่างมหาศาลและสร้างสถิติใหม่ๆ เช่น *ดาบพิฆาตอสูร (Demon Slayer: Kimetsu no Yaiba)* ซึ่งสร้างสถิติยอดขายรวมเล่มถล่มทลาย, *มหาเวทย์ผนึกมาร (Jujutsu Kaisen)* และ *วันพีซ (One Piece)* ที่ยังคงครองตำแหน่งการ์ตูนที่มียอดตีพิมพ์สูงที่สุดในโลกเป็นประวัติการณ์

นอกจากนี้ อัตลักษณ์สำคัญของนิตยสารยังคงยึดถือคติพจน์สามประการคือ **"มิตรภาพ (Friendship), มานะตน (Effort) และ ชัยชนะ (Victory)"** ซึ่งเป็นหัวใจหลักในการคัดเลือกมังงะที่จะมาตีพิมพ์ โดยมีการใช้ระบบ "คะแนนความนิยมจากผลโหวตของผู้อ่าน" เป็นตัวตัดสินการอยู่รอดของซีรีส์การ์ตูนแต่ละเรื่อง ทำให้นิตยสารมีการแข่งขันสูงและรักษาคุณภาพเนื้อหาให้ถูกใจผู้อ่านอยู่เสมอ

## รายชื่อการ์ตูนที่ตีพิมพ์ในโชเน็งจัมป์รายสัปดาห์ในปัจจุบัน

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:หนังสือการ์ตูนรายสัปดาห์
หมวดหมู่:นิตยสารการ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่น
หมวดหมู่:มังงะ
อุดมศึกษา

**อุดมศึกษา** () หมายถึง ระดับการศึกษาต่อเนื่องจากระดับมัธยมศึกษา คำว่า *อุดมศึกษา* มีรากศัพท์มาจากศัพท์ภาษาบาลี "อุตม" หมายถึง สูงสุด และศัพท์ภาษาสันสกฤต *ศิกฺษา* หมายถึง การเล่าเรียน ดังนั้น คำว่า "อุดมศึกษา" จึงหมายถึง การเรียนขั้นสูงสุด

## การอุดมศึกษาในประเทศไทย

การจัดการศึกษาในระดับอุดมศึกษาในประเทศไทยนั้น เริ่มขึ้นตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ซึ่งได้ก่อตั้งโรงเรียนกฎหมาย โรงเรียนแพทย์ โรงเรียนช่างไหม รวมถึงโรงเรียนมหาดเล็ก แต่ยังไม่สามารถให้การศึกษาถึงขั้นปริญญาได้ ในรัชสมัยของพระบาทสมเด็จพระมงกุฎเกล้าเจ้าอยู่หัวได้ทรงประดิษฐานโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวเป็นมหาวิทยาลัย และพระราชทานนามว่า "จุฬาลงกรณ์มหาวิทยาลัย" ซึ่งเป็นสถาบันอุดมศึกษาแห่งแรกของประเทศไทย ในปัจจุบัน การจัดการศึกษาระดับอุดมศึกษาของประเทศไทยอยู่ภายใต้การกำกับดูแลของสำนักงานคณะกรรมการการอุดมศึกษา หรือ สกอ. กระทรวงศึกษาธิการ ซึ่งมีสถาบันอุดมศึกษาในสังกัด 157 แห่งทั่วประเทศ (พ.ศ. 2553) โดยแบ่งเป็น
* สถาบันอุดมศึกษาของรัฐ
** กลุ่มมหาวิทยาลัย 8 แห่ง
** กลุ่มมหาวิทยาลัยราชภัฏ 38 แห่ง
** กลุ่มมหาวิทยาลัยเทคโนโลยีราชมงคล 8 แห่ง
** กลุ่มสถาบัน 7 แห่ง (รวมสถาบันวิทยาลัยชุมชนแล้ว)
* สถาบันอุดมศึกษาในกำกับของรัฐ 
** กลุ่มในกำกับสำนักงานคณะกรรมการการอุดมศึกษา 25 แห่ง (รวมราชวิทยาลัยจุฬาภรณ์แล้ว)
** กลุ่มในกำกับกรุงเทพมหานคร 1 แห่ง
** กลุ่มในกำกับสำนักงานคณะกรรมการการอาชีวศึกษา 23 แห่ง
* สถาบันอุดมศึกษาเอกชน 74 แห่ง

นอกจากนี้ ยังมีการจัดการศึกษาโดย มหาวิทยาลัย วิทยาลัย หรือ บัณฑิตวิทยาลัย ที่อาจจะไม่ได้อยู่ในสังกัดของสำนักงานคณะกรรมการการอุดมศึกษา เช่น วิทยาลัยพยาบาลกองทัพบก ซึ่งอยู่ภายใต้การดูแลของ กระทรวงกลาโหม นอกจากนี้โรงเรียนสาธิตก็ยังสังกัดสำนักงานคณะกรรมการการอุดมศึกษาอีกด้วย

## รูปแบบสถาบันอุดมศึกษาในประเทศไทย
รูปแบบสถาบันอุดมศึกษาของไทยนั้น มีหลากหลายชื่อเรียกขาน แต่หากเปรียบเทียบแล้วมีฐานะเดียวกันหากแตกต่างเฉพาะชื่อเรียกและตำแหน่งบริหารเท่านั้น อธิบายได้ดังนี้

#### เทียบเท่ามหาวิทยาลัย

#### เทียบเท่าคณะ

## อ้างอิง

## ดูเพิ่ม

* รายชื่อสถาบันอุดมศึกษาในประเทศไทย
* ปริญญาตรี
* ปริญญาโท
* ปริญญาเอก

## แหล่งข้อมูลอื่น
* สำนักงานคณะกรรมการการอุดมศึกษา 

หมวดหมู่:การศึกษา
เอบีซี (ไวรัสคอมพิวเตอร์)

**เอบีซี** () เป็นไวรัสคอมพิวเตอร์ประเภทไวรัสติดไฟล์ พบการเริ่มระบาดเมื่อเดือนตุลาคม พ.ศ. 2535 มีขนาดตั้งแต่ 2,952 ถึง 2,972 ไบท์ และจะรบกวนการทำงานของคอมพิวเตอร์ ทุก ๆ วันที่ 13 ของเดือน

## ข้อมูลทางเทคนิค
เอบีซีเป็นไวรัสที่ทำงานตามวันและเวลา เมื่อถึงวันและเวลาใหม่ที่กำหนดก็จะทำงาน ไวรัสตัวนี้ จะทำงานในวันที่ 13 ของทุก ๆ เดือน เมื่อไวรัสทำงาน เมื่อผู้ใช้พิมพ์ตัวอักษรซ้ำ มันจะทำการเปลี่ยนตัวอักษรซ้ำเป็นซ้ำ 3 ครั้ง ยกตัวอย่างเช่น คำว่า "book" เมื่อพิมพ์แล้วจะกลายเป็น "boook" ซึ่งโค้ดของไฟล์ที่ติด จะมีข้อความเข้ารหัสดังนี้:


```
ABC_FFEA
Minsk 8.01.92
ABC
```


หมวดหมู่:ไวรัสคอมพิวเตอร์
ไวรัส Accept.3773

**Accept.3773** เป็นไวรัสประเภท ไวรัสติดไฟล์ หากติดแล้วจะมีไฟล์ 2 ไฟล์ ไฟล์แรกความยาว 5019 ไบต์ (.COM) และ 3773 ไบต์ (.EXE)

## ข้อมูลทางเทคนิค
ไวรัสนี้ จะแพร่กระจ่ายผ่านการคัดลอกเท่านั้น

Accept.3773
ไวรัส Trivial

**Trivial** เป็นไวรัสประเภทไวรัสติดไฟล์ กลุ่มหนึ่งซึ่งมีการเขียนแบบง่าย ๆ ขนาดเล็ก มีตั้งแต่ขนาดเล็กสุดคือ 22 ไบท์ จนถึงขนาดใหญ่เป็นร้อยไบต์ (แต่เกือบทั้งหมดเป็นข้อความ ส่วนตัวโปรแกรมจริง ๆ ยังคงมีขนาดเล็กพอ ๆ กัน)

## ข้อมูลทางเทคนิค
Trivial ไวรัสเป็นความพยายามของโปรแกรมเมอร์ที่จะสร้างไวรัสที่มีขนาดเล็กที่สุดโดยที่สามารถติดยังไฟล์อื่นได้ เมื่อรันโปรแกรมที่ติดไวรัส ไวรัสจะค้นหาไฟล์โปรแกรม และเขียนทับส่วนต้นไฟล์โปรแกรมไฟล์แรกที่ค้นพบด้วยตัวไวรัส และหยุดทำงาน ไฟล์ที่ติดไวรัสจะเสียหาย ไม่ทำงานตามปกติ จำเป็นต้องติดตั้งโปรแกรมใหม่หรือกู้จากการสำรองข้อมูลไว้เท่านั้น

## ตัวอย่างไวรัสในกลุ่มที่สำคัญ
* Trivial.45.A หรือ Trivial.Mini45-A หรือ Mini-45 ถือเป็นไวรัสตัวแรกในตระกูล พบเมื่อเมษายน พ.ศ. 2534 มาจากประเทศบัลแกเรีย
* Trivial.30.A หรือ Define เป็นไวรัสตัวที่รู้จักมากที่สุดในตระกูล พบเมื่อ พฤษภาคม พ.ศ. 2534

## ดูเพิ่ม
* ไวรัส HLLO

## อ้างอิง

* Trivial.30.A Virus  (Virus-Test-Center, University of Hamburg)
* F-Secure Virus Descriptions : Trivial
* Define  (McAfee)
* Online VSUM - Mini-45 Virus

Trivial
โคดีอีน

**โคดีอีน** ( โดย INN) เป็นยาในกลุ่มโอปิออยด์ ใช้เป็นยาบรรเทาปวด ยาแก้ไอ และยาแก้ท้องร่วง ซึ่งผลิตออกจำหน่ายในรูปเกลือซัลเฟต คือ **โคดีอีน ซัลเฟต** และเกลือฟอสเฟตคือ **โคดีอีน ฟอสเฟต**

โคดีอีนเป็นอัลคะลอยด์ (alkaloid) ที่พบในฝิ่นซึ่งมีความเข้มข้นประมาณ  0.7-2.5 เปอร์เซนต์ ในขณะที่สามารถสกัดได้จากฝิ่นแต่โคดีอีนที่ใช้ในสหรัฐอเมริกา ส่วนใหญ่จะได้จากการสังเคราะห์จากมอร์ฟีนโดยกระบวนการ โอ-เมตทิเลชั่น (O-methylation)

## ข้อบ่งใช้
อนุญาตให้ใช้โคดีอีนได้ดังนี้
* ใช้เป็นยาแก้ไอ
* ใช้เป็นยาแก้ท้องร่วง
* บรรเทาอาการเจ็บปวด

โคดีอีนบางครั้งผลิตออกมาในรูปตำรับยาผสมเช่น 
# กับยาพาราเซตามอล มีชื่อการค้าว่า ไทลินอล - โคดีอีน (Tylenol with Codeine)
# กับยาแอสไพริน มีชื่อการค้าว่า โค-โคแดปริน (co-codaprin)
# กับยาไอบูโปรเฟน มีชื่อการค้าว่า โคดาเฟน (Codafen)
# กับยาฟีนิลโทลอกซามีน มีชื่อการค้าว่า โคดิปรอนท์ (Codipront)
# กับยากัวเฟเนซิน มีชื่อการค้าว่า โรบิทัสซิน เอ-ซี (Robitussin A-C)
#
#

พบว่าตำรับยาผสมมีฤทธิ์แรงกว่าการใช้ยาเดี่ยว ๆ แยกกันเราเรียกว่ายาเสริมฤทธิ์กัน (Drug Synergy)

## เภสัชจลนศาสตร์ (Pharmacokinetics)
โคดีอีนเป็นโปรดรัก (prodrug) เพราะเมตาโบไลต์ที่ออกฤทธิ์เป็นยาบรรเทาปวดของมันคือมอร์ฟีน โคดีอีนมีความแรงน้อยกว่ามอร์ฟีน เพราะว่าโคดีอีนเพียง 10 % เท่านั้นที่เปลี่ยนเป็นมอร์ฟีน และผลทำให้ติดยาก็น้อยกว่ามอร์ฟีนด้วย

ในทางทฤษฎีปริมาณ โคดีอีนที่ให้โดยการรับประทานขนาด 200 มก. จะมีฤทธิ์บรรเทาปวดเท่ากับการรับประทานยามอร์ฟีน 30 มก. การเปลี่ยนโคดีอีนเป็นมอร์ฟีนเกิดขึ้นในตับโดยเอ็นไซม์ "ซีวายพี2ดี6" (CYP2D6)

## ผลข้างเคียง
ผลข้างเคียงที่เกิดจากการใช้ยาโคดีอีนมีดังนี้
# ทำให้อารมณ์ดี (Itching)
# อาการคลื่นไส้ (nausea)
# อาเจียน (vomiting)
# เซื่องซึม (drowsiness)
# ปากแห้ง (dry mouth)
# ภาวะที่รูม่านตาตีบตัวเล็กกว่าปกติ (miosis)
# ความดันต่ำขณะเปลี่ยนอิริยาบถ (orthostatic hypotension)
# ปัสสาวะน้อย (urinary retention)
# ท้องผูก (constipation)

## การใช้ผิดวัตถุประสงค์
เนื่องจากตำรับยาโคดีอีนหาซื้อได้ง่ายโดยไม่ต้องใช้ใบสั่งแพทย์ จึงมีผู้คนมากมายใช้โคดีอีนเพื่อเอาผลข้างเคียงที่ทำให้เกิดความเคลิบเคลิ้มเป็นสุข (euphoria) มีรายงานว่าในประเทศฝรั่งเศส 95 % ของโคดีอีนที่ขายในร้านขายยาไม่ได้ใช้ในทางการแพทย์

## อ้างอิง

* Rossi S (Ed.) (2004). *[[Australian Medicines Handbook]] 2004*. Adelaide: Australian Medicines Handbook. ISBN 0-9578521-4-2.
* Schroeder K & Fahey T (2004). Over-the-counter medications for acute cough in children and adults in ambulatory settings. *The Cochrane Database of Systematic Reviews* **2004** (4) , DOI:10.1002/14651858.CD001831.pub2.

หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาเสพติด